Diari Oficial de la Generalitat Valenciana


Sumari del DOGV 3958, del 13-03-2001 (2001/1928)

ORDRE de 26 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego–Oliva, en la partida Racó de Comte del terme municipal d'Oliva (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3958

Data del DOGV
:   13-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1928


Data del document
:   26-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * propietat immobiliària

ORDRE de 26 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego'Oliva, en la partida Racó de Comte del terme municipal d'Oliva (València). [2001/X1928]
  
Mitjançant escriptura de compravenda, atorgada davant del notari de València senyor Francisco Badía Gasco, numero 311 del seu protocol, el dia 7 de febrer de 2001, la Generalitat Valenciana va adquirir una finca rústica, situada en la partida Racó de Comte del terme municipal d'Oliva (València), dins del límits del Parc Natural de la Marjal Pego'Oliva que consta a l'Inventari General de Béns i Drets de la Generalitat Valenciana amb el núm. A01/46/181/0021 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins del qual s'ubica l'immoble que es descriu a continuació i que consta el l'Inventari General de Béns i Drets de la Generalitat Valenciana amb el núm. A01/46/181/0021:
  
Finca rústica: Terra de marjal erma, situada en el terme municipal d'Oliva, partida Racó de Comte, parcel·la 157-a del polígon 17, amb una superfície de 27 àrees i 0,5 centiàrees, equivalents a 2.705 m². Confronta: nord, Vicenta Sanchis Arcos; sud, Vicente Bertomeu; est, Vicente Llopis i Antoni Arlandis; i oest, Macario Escrivá. En tràmit d'inscripció, procedeix de la finca registral número 18.040, inscrita en el Registre de la Propietat d'Oliva al tom 547, llibre 133, foli 69, inscripció 2a.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 26 de febrer de 2001
  
El conseller d'Economia, Hisenda i Ocupació,